CELEX: 22020D1459
Language: mt
Date: 2018-04-27 00:00:00
Title: Deċiżjoni tal-Kumitat Konġunt taż-ŻEE Nru 99/2018 tas-27 ta’ April 2018 li temenda l-Anness XX (l-Ambjent) tal-Ftehim dwar iż-ŻEE [2020/1459]

15.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 340/34
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 99/2018
         tas-27 ta’ April 2018
         li temenda l-Anness XX (l-Ambjent) tal-Ftehim dwar iż-ŻEE [2020/1459]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2017/2392 tal-Parlament Ewropew u tal-Kunsill tat-13 ta' Diċembru 2017 li jemenda d-Direttiva 2003/87/KE biex jitkomplew il-limitazzjonijiet attwali tal-kamp ta' applikazzjoni fl-attivitajiet tal-avjazzjoni u ssir il-preparazzjoni biex tiġi implimentata miżura globali bbażata fuq is-suq mill-2021 (1) għandu jkun inkorporat fil-Ftehim dwar iż-ŻEE.
                  
               
                     (2)
                  
                  
                     Din id-Deċiżjoni tal-Kumitat Konġunt ma taffettwax l-awtonomija tal-Partijiet Kontraenti fir-rigward tan-negozjati internazzjonali dwar it-tibdil fil-klima, partikolarment fil-kuntest tal-Konvenzjoni Qafas tan-Nazzjonijiet Uniti dwar it-Tibdil fil-Klima u l-Protokoll ta’ Kyoto jew kull ftehim ieħor internazzjonali dwar il-bidla fil-klima, għajr fir-rigward ta’ aspetti rilevanti għall-Iskema tal-Iskambju tal-Emissjonijiet tal-UE (EU Emission Trading Scheme, EU ETS) li huma inkorporati fil-Ftehim dwar iż-ŻEE. Madankollu, l-Istati tal-EFTA għandhom debitament jikkunsidraw l-obbligi li jkunu ġarrew fuqhom fil-Ftehim dwar iż-ŻEE. Kull Stat tal-EFTA hu responsabbli biex jimplimenta politika u miżuri biex ikun konformi mal-impenji internazzjonali skont il-Konvenzjoni Qafas tan-Nazzjonijiet Uniti dwar it-Tibdil fil-Klima, il-Protokoll ta’ Kyoto u kull ftehim ieħor internazzjonali relatati mat-tibdil fil-klima.
                  
               
                     (3)
                  
                  
                     Kwistjonijiet baġitarji mhumiex parti mill-Ftehim dwar iż-ŻEE. Il-kontribuzzjonijiet finanzjarji mill-Istati tal-EFTA lill-Istati Membri tal-UE huma nnegozjati permezz tal-Mekkaniżmi Finanzjarji taż-ŻEE. L-applikazzjoni tad-dispożizzjonijiet tad-Direttiva 2003/87/KE tal-Parlament Ewropew u tal-Kunsill (2) rigward dawn il-kwistjonijiet u l-applikazzjoni tal-kriterji għad-distribuzzjoni fost ċerti Stati Membri tal-UE ta’ ċertu perċentwali tal-kwantità totali tal-kwoti li jkunu se jiġu rkantati skont il-punti (b) u (c) tal-Artikolu 10(2) u l-Annessi IIa u IIb tad-Direttiva 2003/87/KE għalhekk hija mingħajr preġudizzju għall-kamp ta’ applikazzjoni tal-Ftehim dwar iż-ŻEE.
                  
               
                     (4)
                  
                  
                     Jenħtieġ għalhekk li l-Anness XX tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiż li ġej jiżdied mal-punt 21al (id-Direttiva 2003/87/KE tal-Parlament Ewropew u tal-Kunsill) tal-Anness XX ta' mal-Ftehim dwar iż-ŻEE:
            
                        “—
                     
                     
                        
                           32017 R 2392: Ir-Regolament (UE) Nru 2017/2392 tal-Parlament Ewropew u tal-Kunsill tat-13 ta’ Diċembru 2017 (ĠU L 350, 29.12.2016. p. 7).”
                     
                  
         
            Artikolu 2
            It-test tar-Regolament (UE) 2017/2392 bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni tidħol fis-seħħ fit-28 ta’ April 2018, bil-kundizzjoni li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-27 ta’ April 2018.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 350, 29.12.2017, p. 7.
         
            (2)  Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi sistema għall-iskambju ta’ kwoti ta’ emissjonijiet ta’ gassijiet serra ġewwa l-Unjoni u li temenda d-Direttiva 96/61/KE (ĠU L 275, 25.10.2013, p. 32).
         
            (*1)  Ma huwa indikat l-ebda rekwiżit kostituzzjonali.
      
      
         
            Dikjarazzjoni mill-Istati tal-EFTA għad-Deċiżjoni Nru 99/2018 li tinkorpora r-Regolament (UE) 2017/2392 fil-Ftehim dwar iż-ŻEE
            Ir-Regolament (UE) 2017/2392 jiddikjara li d-dħul iġġenerat mill-irkant ta’ kwoti għall-avjazzjoni jenħtieġ li jintuża biex ikun ittrattat it-tibdil fil-klima. L-applikazzjoni ta’ din id-dispożizzjoni mill-Istati tal-EFTA hija mingħajr preġudizzju għall-kamp ta’ applikazzjoni tal-Ftehim dwar iż-ŻEE.